Mumtaz Md Nawi

Yang Berhormat Dato' Hajah Mumtaz Haji Md Nawi adalah ahli politik Malaysia berbangsa Melayu dari Parti Islam Se-Malaysia. Beliau merupakan Ahli Dewan Undangan Negeri (ADUN) Demit, Kelantan bertanding di atas tiket PAS. Di peringkat parti, beliau merupakan Ketua Penerangan Dewan Muslimat PAS Negeri Kelantan. Di peringkat kerajaan negeri, beliau merupakan Pengerusi Jawatankuasa Pembangunan Wanita, Keluarga dan Kebajikan Kerajaan Negeri Kelantan

Pendidikan
Dalam Penilaian Sekolah Rendah mendapat 5A, SRP (6 agregat), SMU (9 agregat), SPM (6 agregat). Penerima Anugerah Hadiah Buku bagi pencapaian akademik cemerlang dan berbagai anugerah lain termasuk Pelajar Cemerlang Yayasan Islam Kelantan 1990.

Kerjaya
Mumtaz merupakan seorang peguam bela dan peguam cara sehingga berjaya memiliki firma guaman sendiri atas nama Mumtaz Nawi & Co. Pada 2007, isteri Menteri Besar Kelantan, Datin Tuan Sabariah Tuan Ishak menjadi menyampaikan selempang 'Tokoh Beliawanis 2007' dan wang tunai RM2,000, jam khas dan sijil.

Beliau menjadi pakar rujuk Undang-undang RTM dan juga NGO serta panel pelbagai forum perdana termasuk Debat Perdana yang pernah disiarkan di RTM.

Politik

Naib Ketua Dewan Muslimat PAS Malaysia, Ahli Dewan Negara (Mewakili Kerajaan Negeri Kelantan sejak 2007-sekarang). 

Mumtaz mewakili ahli Parlimen Malaysia di BBC untuk International Video Confrerencing, New South Wales, South Africa dan Malaysia.

Sering diberi kepercayaan mengetuai delegasi Ahli Dewan Negara ke persidangan luar negara.

Bai'ah taat setia PAS
Beliau pernah menyatakan sokongan kepada amalan bai'ah atau sumpah taat setia talak tiga terhadap isteri wakil rakyat parti PAS yang melompat parti. Beliau menyatakan bahawa amalan tersebut menjadikan wakil rakyat Pas lebih menyayangi isteri serta tidak berani memungkiri janji yang mereka ikrar sendiri.

Anugerah & pengiktirafan
 
 Darjah Setia Jiwa Mahkota Kelantan (JMK) - (2016)
 Darjah Dato' Paduka Jiwa Mahkota Kelantan Yang Amat Mulia (DJMK) - Dato' (2019)

Rujukan 

Muslim Malaysia
Anggota wanita Parti Islam Se-Malaysia
Senator wanita Malaysia
Alumni Universiti Islam Antarabangsa Malaysia
Ahli politik Malaysia berketurunan Melayu
Ahli Dewan Rakyat, Parlimen Malaysia ke-15
Ahli Dewan Undangan Negeri Kelantan ke-14
Ahli wanita Dewan Undangan Negeri Malaysia
Ahli wanita Dewan Rakyat Malaysia